El Club Escacs Burjassot organitza un torneig solidari en benefici de l’Associació Asperger València TEA
2025-07-24

Divendres que ve 18 de juliol, el Club Escacs Burjassot ha organitzat un torneig solidari en benefici de l’Associació Asperger València TEA, el qual tindrà lloc als jardins de Villa Indiano.

L’entitat burjassotera ha informat que el torneig es celebrarà a partir de les 19.00 hores, baix el sistema de joc suís a set rondes, amb ritme de joc 5 minuts + 3 segons, sense ser vàlid per a ELO.

El donatiu per a participar en el torneig anirà íntegrament a la citada associació, serà de 10 euros que poden ingressar-se en el compte de Caixa Popular ES4431590015812735493823. També es podran fer donacions de Tauler Zero.

Per a inscriure’s, és necessari enviar un correu electrònic a burjassotclubajedrez@gmail.com.

Hi haurà trofeus per als tres primers classificats de la general i per als primers classificats en la categoria Sub-16, Sub-12 i Sub-10.